Windows 8.1

Windows 8.1 — ოპერაციული სისტემა Microsoft Windows-ის ვერსია, შემუშავებულია კომპანია Microsoft-ის მიერ, როგორც Windows NT სერიის ოპერაციული სისტემა. გამოსულია პერსონალური კომპიუტერებისთვის, მათ შორის - საშინაო და ბიზნეს გარემოს კომპიუტერებისთვის, ლეპტოპებისთვის, პლანშეტებისთვბის და სახლის კინოთეატრებისთვის. მისი, როგორც Windows 8-ის გაგრძელების გამოსვლის შესახებ ცნობილი გახდა 2013 წლის 26 მარტს. ორგანიზაციებისთვის იგი 2013 წლის 27 აგვისტოს გამოვიდა, ხოლო ძირითადი მომხმარებლისთვის - 2013 წლის 17 ოქტომბერს.

 ისტორია 
2013 წლის 26 მარტს Microsoft-მა ოფიციალურად განაცხადა, რომ Windows კოდური სახელით Blue იქნებოდა Windows 8-ს განახლება.Looking Back and Springing Ahead – The Official Microsoft Blog – Site Home – TechNet Blogs . Blogs.technet.com (March 26, 2013). Retrieved on July 17, 2013. 14 მაისს ეს კიდევ ერთხელ დადასტურდა და ცნობილი გახდა სისტემის სახელწოდებაც - Windows 8.1.

2013 წლის 26 ივნისს გამოვიდა განახლება 8.1-ს საჯარო საცდელი ვერსია. იგი ხელმისაწვდომი გახდა Windows-ის მაღაზიიდან და ცალკე ISO ფაილის სახით. 2013 წლის 30 ივლისს გამოვიდა საწარმოებისთვის განკუთვნილი ვერსია.

2013 წლის 14 აგვისტოს ცნობილი გახდა, რომ 8.1-ს საბოლოო ვერსია ოფიციალურად გამოვიდოდა 2013 წლის 18 ოქტომბერს.

2018 წლის 9 იანვარს დასრულდა Windows 8.1-ის ძირითადი მხარდაჭერა

2023 წლის 10 იანვარს კომპანია Microsoft-მა შეწყვიტა Windows 8.1-ის გაფართოებული მხარდაჭერა.

 ცვლილებები 
Microsoft-მა ხაზი გაუსვა იმას, რომ 8.1 ოპერაციული სისტემის ძირითად ასპექტებს შეცვლიდა, საპასუხოდ იმ კრიტიკაზე, რომელიც Windows 8-მ  თავდაპირველად მიიღო მომხმარებლებისგან და მიმომხილველებისგან. განახლებაში შეტანილია ოპერაციული სისტემის მრავალი დახვეწილი ფუნქცია, მაგრამ ძირითადი აქცენტი გაკეთებული იყო Metro-ს გარსსა და Windows-ის მაღაზიის აპლიკაციების ფუნქციონალურობის გაუმჯობესებაზე, საძიებო საშუალებათა განვრცობაზე, ახალი ტექნოლოგიების მხარდაჭერის დამატებაზე და ფუნქციებზე, რომლითაც სამომხმარებლო ეკრანის გამოყენება გაუმჯობესდებოდა Windows 8-სთან შედარებით (მაგალითად, დაბრუნდა ღილაკი Start, დაემატა „ცხელი“ კუთხეების გათიშვის ფუნქცია და სასტარტო ეკრანის გაცდენის საშუალება.

 რესურსები ინტერნეტში 

 სქოლიო 

კატეგორია:2012 წლის პროგრამული უზრუნველყოფა

8
კატეგორია:IA-32-იანი ოპერაციული სისტემები
კატეგორია:X86-64-იანი ოპერაციული სისტემები
კატეგორია:პლანშეტების ოპერაციული სისტემები